ביאטה סירוטה גורדון

ביאטה סירוטה גורדון (בגרמנית: Beate Sirota Gordon;‏ 25 באוקטובר 1923 - 30 בדצמבר 2012) הייתה אמנית יהודיה ופעילת זכויות אדם שניסחה את הסעיפים הקשורים לנשים בחוקת יפן שאחרי מלחמת העולם השנייה. היא אחיינית של יאשה הורנשטיין. נולדה בווינה, להורים יהודים, יוצאי רוסיה. אביה, לאו סירוטה, היה מוזיקאי, פסנתרן קונצרטים. בשנת 1928 עברה המשפחה לטוקיו, יפן, בעקבות האב שקיבל שם משרה באקדמיה למוזיקה. ביאטה התחילה את לימודיה בבית ספר גרמני בטוקיו, אותו עזבה עקב האווירה הנאצית ועברה לבית ספר אמריקאי. עם תחילת מלחמת העולם השנייה, ב-1939, עזבה את יפן ונסעה ללמוד בקולג' בארצות הברית. בעקבות המתקפה היפנית על פרל הארבור, ב-1941, נותק הקשר בינה לבין הוריה שנותרו בטוקיו. גורדון שלטה בשפות יפנית, גרמנית, אנגלית, צרפתית, ספרדית ורוסית, וניצלה את שליטתה בשפות אלה כדי להשיג עבודה. שליטתה ביפנית סייעה לה להתקבל לעבודה במודיעין האמריקאי. ב-1945, לאחר סיום המלחמה, קיבלה משרה של מתורגמנית ליפנית, במטהו של גנרל דאגלס מקארתור, המפקד העליון של צבא הכיבוש של בעלות הברית ומושלה של יפן, לאחר כניעתה של יפן. היא חזרה ליפן, כחברה במשלחת האמריקאית. אחרי חיפושים מצאה את הוריה, אשר שהו במחנה הסגר יפני במהלך המלחמה. האמריקאים לא התכוונו לכפות על יפן מערכת פוליטית חדשה באופן חד-צדדי. במקום זאת, היה בכוונתם לעודד את מנהיגיה החדשים של יפן ליזום רפורמות דמוקרטיות בעצמם. אולם, הבכירים היפנים לא ראו עין בעין עם אנשיו של מקארתור את כינונה של החוקה המתגבשת. הקיסר הירוהיטו, ראש הממשלה קיג'ורו שידהרה ומרבית שרי הממשלה נרתעו מהחלפתה של החוקה הקיימת, חוקת מייג'י, שנחקקה ב-1890, במסמך ליברלי יותר, וניסו להציע תיקונים שמרניים יחסית לחוקת מייג'י. הגנרל מקארתור דחה תיקונים אלה ובשנת 1946 הורה לאנשיו לנסח מסמך חדש. מרבית החוקה החדשה נוסחה על ידי שני קציני צבא בכירים בעלי תואר במשפטים, מיילו ראוול וקורטני ויטני, יחד עם צוות של 22 מומחים. גורדון, בת ה-22, הייתה האישה היחידה בקבוצה זו והיא שהייתה אחראית לניסוחם של שני הסעיפים הדנים בזכויות הנשים: סעיף 14 המעניק לכל האזרחים זכויות שוות בלי הבדל מין גזע ודת, וסעיף 24 המעניק לנשים באופן מפורש זכות לבחור בן זוג, זכויות רכוש, ירושה ובחירת מגורים. גורדון קיבלה מספר רב של פרסים ומספר תוארי ד"ר לשם כבוד. בשנת 1998 הוענק לה אות מסדר האוצר ה"קדוש".תואר הכבוד היפני הגבוה ביותר. האסטרואיד 5559 Beategordon שהתגלה על ידי אלינור הלין, נקרא על שמה. ההכרזה ניתנה בנובמבר 2019. Gordon, Beate Sirota. (1995). 1945 Nen no Kurisumasu 1945年のクリスマス』). Tokyo: Kashiwashobo. ISBN 4760110771/ISBN 9784760110773; OCLC 36090237 Gordon, Beate Sirota. (1997). The Only Woman in the Room: a Memoir. Tokyo: Kodansha International. ISBN 4770021453/ISBN 9784770021458; OCLC 38588852 ביוגרפיה by Kuniko Fujisawa, Temple University Japan בלוג וסרט דוקומנטרי The Gift from Beate היהודייה שהעניקה זכויות לנשות יפן, באתר "קו ישר". Beate Gordon, Long-Unsung Heroine of Japanese Women’s Rights, Dies at 89, הספד לביאטה סירוטה גורדון, בעיתון הניו יורק טיימס, ‏1 בינואר 2013 (באנגלית) ביאטה סירוטה גורדון, במסד הנתונים הקולנועיים IMDb (באנגלית) ביאטה סירוטה גורדון, במסד הנתונים הקולנועיים KinoPoisk (ברוסית) מאדי אלברט , הפמיניסטית היהודיה ששינתה לעד את זכויות הנשים ביפן, באתר זמן ישראל, 9 בינואר 2021 מיכל לברטוב, המשפטנים היהודים שנלחמו למען האמנות הבינלאומיות לזכויות אדם, באתר הארץ, 31 בדצמבר 2016 Mostel, Raphael (1 בינואר 2013). "Beate Sirota Gordon Dies at 89". Forward. ארכיון מ-5 בינואר 2013. {{cite web}}: (עזרה) "MINOR PLANET CIRCULARS/MINOR PLANETS AND COMETS, M.P.C 117229" (PDF). 8 בנובמבר 2019. {{cite web}}: (עזרה)